open-index/open-wikipedia-markdown huggingface dataset:
Jongmyo Jeryeak

thumb|right|250px|Jongmyo Jeryeak

**Jeryeak** punika musik ingkang dipunmainaken kanggé upacara ritual jaman rumiyin ing Koréa . Déné **Jongmyo Jeryeak** punika dipunmainaken wonten ing upcara ritual pakurmatan dhateng leluhur lan déwa-déwa ing Candhi Jongmyo lan sajik ing salebeting astana . Jongmyo Jeryeak punika musik ingkang dipun-ginakaken wonten ing upacara pamujaan dhateng arwah panguwasa Dinasti Joseon (Jongmyo Jerye) ing kuil Jongmyo Seoul.

Jongmyo Jeryeak ateges *Musik Upacara Jongmyo* ingkang dipunlestantunaken minangka Warisan Budaya Nonbendawi Koréa Kidul No.1 nalika taun 1964.

Jongmyo Jeryeak kapérang dados kalih musik inggih punika *Botaepyeong* ingkang ngurmati *ngèlmu* lan kebajikan mantan raja-raja déné lan *Jeongdae-eop* ingkang mengeti jasa raja ing babagan kamiliteran ing tata pamaréntahan. Wiwitanipun musik punika kaginakaken déning raja kaping sekawan Dinasti Joseon, Raja Sejong minangka musik kanggé pista-pista ing astana *( hoerye-ak )*. Hoerye-ak dipunkomposisi nalika taun 1446 taun kaping 28 masa pamaréntahanipun. Jogèd-jogèd ingkang ngiringi Hoerye-ak dipunwastani *ngèlmu* (jogèd baris). Lajeng nama Hoerye-ak dipun-gantos dados *Jongmyo Jerye-ak* lan dipuntambah jogèd *ngèlmu* nalika taun 1464. Jongmyo Jerye-ak lan *ngèlmu* dipuntedahaken kanthi ndhèrèk prosedur-prosedur ritual ing Jongmyo Jerye.

Dipuncathet wonten ing manéka buku sajarah lan cathetan musik Joseon kados Joseon Wangjo Sillok, *Dae-akhubo*, lan *Sogagwonbo*, musik *Jeongdae-eop* lan *Botaepyeong* punika gadhah 11 *repertoar*. Ilmu ingkang kapérang saking jogèd sipil lan jogèd militèr punika dipunadaptasi déning Raja Sejo kanggé dipunpentasaken wonten ing Jongmyo Jerye. Botaepyeong punika musik ingkang nggambaraken puji-pujian awit saking prestasi lan génerasi raja. Déné musik Jeongdae-eop punika minangka apresiasi kecakapan militeripun. Penari kanthi cacah 64 tiyang punika nari kanthi ndhèrèk alunan musik lan gerakanipun lambat. Orkestra ingkang mainaken musik kanthi *antifonari* (harmonisasi) kapérang dados kalih kelompok, satunggal kelompok wonten ing lapangan lan satunggal malih wonten ing tritis celak kaliyan kuil.

Orkestra teras utawi *Deungga* dipunmainaken kanthi ngginakaken piranti musik *pyeonjong* (lonceng metal), *pyeongyeong* (lonceng watu), *banghyang* (metalofon), *daegeum* (suling pring ingkang ageng), *dangpiri* (suling Cina), *ajaeng* (kecapi gesek), *jeolgo* (genderang), *janggo* (genderang dawa), *chuk* (dipununekaken minangka pratanda purwaka lan pungkasan musik), lan bak ( piranti musik bak ).

## Cathetan suku
Itsukushima Shrine

inggih punika kuil Shinto ing Pulo Itsukushima (Pulo Miyajima), Hatsukaichi, Prefektur Hiroshima, Jepang. Dipundirikaken langkung saking 1.400 taun kapengker, kuil Itsukushima minangka salah satunggaling situs tilas budaya Situs Warisan Donya UNESCO ingkangn kadhaptar wiwit taun1996.

Sapérangan yasan ingkang dumunung ing kompleks kuil Itsukushima lan barang-barang pusaka ingkang gadhahanipun kuil Itsukushima kalebet ugi sutra *Heike Nōkyō* dipundhaptar minangka Pusaka Nasional Jepang. Sutra *Heike Nōkyō* gadhah kuil Itsukushima minangka bebungan saking klan Taira nalika taun 1164.

Nalika tirta laut nembé surut, pasisir ing sakitar yasan torii minangka papan ingkang misuwur kanggé mendheti kerang ingkang saged dipuntedhi. Nalika wayah dalu, yasan kuil lan torii kados kasiram cahya saking lampu-lampu sorot ingkang dipunpasang ing sakitar pasisir.

Kuil Itsukushima lajeng asring ngalami renovasi wiwit pungkasan jaman Heian, déné pemugaran kanthi ageng dipuntindakaken déning Mōri Motonari sabibaripun ngasoraken Sue Harukata wonten ing Paprangan Itsukushima nalika taun 1555.

Nalika jaman rumiyin, Pulo Itsukushima minangka pulo ingkang dipunlarang tumrap tiyang biyasa. Kuil dipunyasa ing nginggil tanah pasisir ing lempongan pulo Itsukushima supados tiyang biyasa boten angsal mlampah mlebet ing pulo punika. Miturut cathetan sajarah, tiyang bbiasa ingkang péngin dedongan kedah rawuh ing pulo kanthi perahu lan mlebet kuil saking gerbang wujud yasan Torii.

Wangunan Torii ing kuil Itsukushima sampun wonten wiwit taun 1168, nanging Torii ingkang wonten sapunika minangka yasan taun 1875. Torii dipunsangga sekawan cagak penopang supados jejeg ing nginggil pasir pasisir. Sedaya konstruksi Torii wonten ing nginggil lemah, tanpa fondasi utawi pérangan ingkang dipunbenemaken ing lemah. Torii saged jejeg kanthi ngandhelaken bobot yasan ingkang inggilipun 16 mèter.

Kuil Itsukushima dipunanggep prelu dipunjaga kemurnianipun saéngga kuil boten nampi pencathetan kematian lan palakrama dumugi taun 1878. Pemakaman minangka tindaken ingkang dipunlarang wonten ing pulo punika.

## Cathetan suku 
* Sejarah dan penjelasan mengenai bagian-bagian kuil  Situs resmi kuil Itsukushima
* Kalender acara dan festival di kuil Itsukushima
Nikon Corporation

150px|thumb|Logo Nikon Corporation.
**Nikon Corporation** (**Nikon**, **Nikon Corp.**) ya iku jeneng perusahaan Jepang kang ngasilaké piranti elektronik kang mbiyantu manungsa, mligi babagan babagan optik lan gambar. Produké iku kagolong kodhak, teropong, mikroskop, piranti pengukur. Perusahaan iki ana awit taun 1917 kanthi jeneng Nihon (Nippon) Kōgaku Kōgyō (日本光學工業株式會社) ning Tokyo, Jepang; akiré diganti karo jeneng (株式会社ニコン), mituruti jeneng
kamerané, ning taun 1988. Ning taun 2002, perusahaan iki duweni 14.000 tenaga kanggo nyambut gawé. Nikon iku esih kagolong perusahaan Mitsubishi.

Produké kang paling kondhang ya iku lensa kodhak Nikkor, kodhak sakjeroné Nikonos, kodhak profésional seri Nikon F, lan digital kodhak Nikon seri-D.

Saingané Nikon iku kaya ta Canon, Minolta, Leica, Pentax, lan Olympus.

## Pranala njaba
Provins

**Provins** inggih punika salah satunggaling komune ingkang wonten ing Prancis kanthi cacahipun pendhudhuk miturut sensus taun 1999 inggih punika wonten 11.667 tiyang, déné kirang langkung 12.814 tiyang dumunung ing Provins saha tlatah sakiteripun.
Provins ingkang minangka kitha pasar malem ing abad tengahan sampun kalebet Situs Warisan Dunya UNESCO nalika taun 2001.

## Administrasi
Provins, *sous-préfecture* punika asalipun saking *département* Seine-et-Marne. Sapérangan ageng arondisemen Provins, saha kanton Provins, mapan wonten ing sisih wétan radi kidul saking *département*.
Provins punika sanès kitha ingkang paling ageng wonten ing arondisemen punika, nanging namung minangka kutha krajan. Déné kitha ingkang paling ageng inggih punika Montereau-Fault-Yonne.
Arondisemen piyambak gadhah 7 kanton, 125 komune saha 112.020 penduduk. Kanton Provins gadhah 15 komune saha cacahipun pendhudhuk wonten 20.996 tiyang.

## Sajarah
Provins inggih punika satunggaling griya kanggé pasar malem Champagne ingkang gadhah pangaribawa dhateng tuwuhipun ékonomi Éropah ing abad tengahan, nalika kitha punika mapan wonten ing pangawasanipun Count Champagne.

## Daya Tarik
Provins saged misuwur amargi gadhah bètèng ing abad tengahan, kados ta Tour César (Menara Kaisar) saha témbok kitha ingkang dipunrawat ngantos sapunika.
Wonten ing Provins punika ugi wonten Greja Saint Quiace ingkang dipunyasa wiwit jaman kina rumiyin. Permaisuri Galla Placidia ingkang dipungayutaken ingkang ngenalaken Ancona kaliyan relik Judas Cyriacus. Anangin mustakanipun santo ingkang mapan wonten ing Provins dipunbeta saking Yerussalem déning Henry I saking Champagne, ingkang damel gréja wonten ing kitha punika kanthi ancas kanggé dipunpameraken. Lan ing wekdal punika taksih wonten ing Greja Saint Quiace, sanajan bangunanipun wiwit abad kaping 12 dèrèng naté rampung amargi wontenipun prahara babagan arta nalika pamarentahanipun Philippe le Bel. Satunggaling kubah sampun dipuntambahaken wonten ing abad kaping 17, saha kulawarga lawas saking Provins ingkang sampun netep ing pérangan inggil kitha kasebat ingkang dipunwastani ""Children of the Dome." 

## Ékonomi
Provins gadhah kebon mawar. Wonten ing kitha punika dipunproduksi sadaya jinis dhaharan saking mawar saha ingkang sampun misuwur inggih punika sele tangke mawar, madu mawar Provins saha permen mawar.

## Cathetan suku
Lyon

**Lyon** (dipunandharaken mawi basa lésan dados  wonten ing Basa Perancis, utawi kirang langkung kados tembung *lie-eyong*) inggih punika salah satunggaling kitha dagang, pariwisata, indhustri, saha hiburan ingkang ageng. Lyon misuwur minangka pusering coklat, es krim, saha minangka kitha ingkang paling ageng nomer kalih ing Prancis. Kitha Lyon mapan wonten ing sisih wétan radi lor saking nagara Prancis. Kitha punika inggih minangka wewengkonipun kutha krajan kanggé *région* Rhone-Alpes saha kutha krajan saking departemen Rhone. Papan dumununging kitha Lyon kanthi langkung njlimet inggih mapan wonten ing pinggir sisih lor saking Kali Rhone.

## Daya Tarik
Kitha Lyon misuwur minangka punjering wisata mangsa panas kanthi skyline langit ing wekdal dalu. Kajawi punika, saben malem taun énggal ing Lyon sampun temtu dipunadani pista cahya nganggé laser ingkang ndadosaken daya tarik piyambak kanggé ewunan tiyang wisatawan saking lebet nagari utawi saking njawi nagari kanggé dhateng mirsani pista laser punika.

## Pendhudhuk
Cacahipun pendhudhuk ingkang dumunung wonten ing kitha Lyon punika inggih kirang langkung 4.567.000 tiyang miturut sensus 2012, kanthi laladan sub-urban ingkang wonten ing sakiterpun gadhah pendhudhuk ngantos 4 yuta tiyang saha warga pendhudhuk ingkang dumunung wonten ing wewengkon metropoltanipun gadhah kirang langkung 6,6 yuta tiyang. Departemen Rhone inggih punika salah satunggaling wewengkon ingkang paling alit ingkang mapan wonten ing Prancis kanthi ambanipun laladan namung 1.600 km&sup2;, saha minangka salah satunggaling kitha ingkang paling kebak pendhudhukipun, inggih kanthi kirang langkung 6.785.000 tiyang wonten ing sensus 2005. Manawi kitha Lyon piyambak namung ambanipun 56 km&sup#;.
Kitha Lyon ugi gadhah klub bal-balan ingkang misuwur inggih punika, Olympique Lyonnais. Kajawi punika, ing Lyon ugi wonten papan kanggé mbungkusi daging wonten ing kaleng saha papan lokasi keju ingkang misuwur.

## Iklim
Iklim wonten ing kitha Lyon punika kalebet iklim laut ingkang lembab utawi iklim subtropical. Mangsa winters wonten ing kitha punika langkung asrep tinimbang kitha-kitha sanèsipun ing sisih kidul pérangan nagara Prancis, kirang langkung iklimipun 3.2&nbsp;°C (37.8&nbsp;°F) wonten ing sasi Januari. Déné mangsa summer anget sanget udaranipun inggih kirang langkung 21.3&nbsp;°C (70.3&nbsp;°F) wonten ing sasi Juli.
## Cathetan suku
Vienne (departemen)

thumb|departemen vienne

**Vienne** () inggih punika salah satunggaling komune ingkang mapan wonten ing sisih kidul radi wétan pérangan nagara Prancis ingkang tebihipun 20 miles (32&nbsp;km) ing sisih kidul kitha Lyon, ing sapinggiring Kali River. Vienne inggih punika kitha ingkang paling ageng nomer kalih ing Prancis sasampunipun departemen Grenoble. Gunggunipun pendhudhuk miturut sensus pendhudhuk taun 2001 inggih punika kirang langkung 29.400 tiyang.

## Sajarah 
Saderengipun kadadosan perang kaliyan bala Roma, Vienne inggih minangka kutha krajan saking kitha Allobrogos, saking suku Gallic. Lajeng bibar wontenipun perang punika, Vienne dipunewahi dados koloni Roma ing taun 47 BCE nalika jumeneng nata Julius Caesar.
Vienne inggih kalbet salah satunggal saking 83 departemen ingkang asli wonten ing nagara Prancis, ingkang dipunwujud ing tanggal 4 Maret 1790 ing sadunginipun repolusi Prancis. Vienne maujud saking pérangan bekas provinsi Poitou, Touraine, saha Berry. Vienne inggih kalebet departemen ing sisih lor saking wewengkon [Poitou- Charentes ing Prancis, lan dipunsebat vienne asalipun saking nama [Kali Vienne.
Para Acadia ingkang minngka pendhudhuk asli saking departemen Vienne punika sapunika dumunung netep wonten ing Nova Scotia, provinsi maritim saking Kanada lan sampun pindhah saking Vinne dhateng Amérika Utara sasampunipun taun 1604.
## Arkéologi 
Warisan arkologi ingkang wonten ing kitha Vienne ing saben kitha ingkang wonten ingkang minangka stratifikasi pendhudhuk ingkang alon inggih kawate saha gadhah kalodhangan badhé ical ing sadangunipun yasa yasan yasan ingkang énggal saha pagrembakaning jaman ingkang énggal. Metode yasa kitha ingkang langkung majeng lan modern, kados ta penggali mekanik, garasi ngandhap siti, lan sanès- sanèsipun ingkang damel langkung cepetipun prosès icalipun arsitèktur-arsitèktur kina ing departemen Vienne nalika 50 taun punika. Kajawi saking punka, karyanipun arkologi ug badhé rikat ical amargi manut kaliyan prosès administrasi ingkang wonten kanggé ngatur pengelolaan laladan.

## Papan Wisata 
Papan wiata ingkang paling misuwur wonten ing departemen Vienne punika ing antawisipun inggih Futuroscope theme park, Poitiers (city of Art and History), the Abbey Church of Saint-Savin-sur-Gartempe, a UNESCO world heritage site, the animal parks of Monkey's Valley in Romagne & the 

## Cathetan suku
Camboran kimia

[right|thumb|Molekul [banyu yaiku tuladha senyawa kimia kang kawangun saka 2 atom hidrogen lan 1 atom oksigèn.]]

**Camboran kimia** yaiku dat kimia murni kang kawangun saka rong kusika utawa luwih  kang bisa dipérang manèh dadi kusika-kusika panyusune kanthi tanggepan kimia mau. Tuladhané, dihidrogen monoksida (banyu, H2O) yaiku sawijining cambodan kang kawangun saka rong atom hidrogen kanggo saben atom oksigèn.

Padatan, perbandhingan iki kudu **tetep** amarga sipat fisikané, dudu perbandhingan kang digawé déning manungsa. Mula iku, material kaya kuningan, superkonduktor YBCO, semikonduktor "aluminium galium arsenida", utawa coklat dianggep campuran utawa aloy, dudu jinis senyawa.

Ciri-ciri kang mmbedakaké senyawa karo unsur lan campuran yaiku anané rumus kimia. Rumus kimia mènèhi perbandhingan atom ing zat lan cacahing atom ing molekul tunggalé (mula iku rumus kimia etena yaiku C2H4 lan dudu CH2. Rumus kimia nyebutaké apa senyawa mau kawangun saka molekul; Tuladhané, natrium klorida (garam dapur, NaCl yaiku senyawa ionik. Wujud senyawa uga ana ing sawatara fase. Akèh kang dadi senyawa kang luwih cilik utawa atom individual bisa dipanasaké nganti suhu tartamtu kang banjur diarani suhu penguraian. Saben senyawa kang wis dijlèntrèhaké ing *literatur* nduwè pengenal kang *unik*, yaiku kang diarani nomer CAS.

## Jinis senyawa 
* senyawa asem, yaiku senyawa kang duwé sipat kaya ta rasané kecut, bisa ngeteraké arus listrik ing wujud cair *kerionisasi* lan ngasilaké ion hidrogen lan sisa asem.
* senyawa basa, yaiku senyawa kang diwangun saka unsur logam mawa gugus hidroksida (OH). Senyawa basa bisa dimangertèni amarga duwé sipat khas, yaiku rasané pait utawa getir, ing kulit bisa agawé gatel panas, lan bisa ngeteraké arus listrik amarga ngalami ionisasi. Kasil ionisasai wujud ion logam lan gugus OH-.
* senyawa ionik
* senyawa garam, yaiku senyawa kang diwangun déning unsur logam lan sisa asem. Senyawa garam nduwé rasa asin, ing kaanan larutan bisa ngeteraké arus listrik amarga ionisasi. Senyawa garam NaCl, keionisasi dadi ion Na+ lan ion sisa asem Cl-.
* senyawa oksida, yaiku senyawa kang diwangun déning atom oksigèn lan atom liyané. Anané atom oksigèn iki minangka ciri senyawa oksida.
* senyawa organik, yaiku senyawa kang dibangun déning atom mligi karbon, saéngga senyawa iki uga diarani hidrokarbon.

## Senyawa ing Alam 
Ing alam, senyawa kimia digolongaké dadi loro, yaiku senyawa organik lan senyawa anorganik. Senyawa organik dibangun déning atom mligi karbon, saéngga senyawa iki uga diarani hidrokarbon. Senyawa hidrokarbon ana akèh ing alam lan uga ing makluk urip, wiwit saka bahan bakar nganti molekul kang asalé utawa kang tinemu ing makluk urip kaya ta karbohidrat, protéin, lemak, asem amino, lsp.

Déné senyawa anorganik yaiku senyawa kang disusun saka atom utama logam, akèh tinemu ing zat mati, kaya ta lemah, watu, banyu sagara, lsp.

## Deleng uga 
* indhustri kimia
* dhaftar senyawa
* jeneng sistematis

## Cathetan suku
Masjid At Taqwa Cirebon

thumb|Masjid Raya At Taqwa, Cirebob

**Masjid Raya At-Taqwa Kota Cirebon** inggih punika salah satunggaling masjid ingkang madeg wonten ing Jalan RA. Kartini, kacamatan Kejaksaan, Kota Cirebon, Jawa Kilen, Indonésia. Masjid At Taqwa Kota Cirebon punika dipunyasa nalika taun 1918 wonten ing kampong Kejaksan ingkang kapérang dados kalih bagèyan, inggih punika ingkang satunggal dipun-ginakaken minangka Tajug Agung utawi ingkang sapunika dados Masjid At-Taqwa saha sepalih bagèeyanipun ingkang dipun-ginakaken dados alun-alun Kejaksan ing sapunika. Ing taun 1918, Jalan RA. Kartini inggih minangka dalanipun sepur liwat dhateng Pelabuhan Cirebon ingkang lajeng dipunpindhah dhateng Jalan KS. Tubun.

## Arsitektur 
Gaya arsitèktur masjid raya At Taqwa punika gadhah titikan minangka yasan tropis kanthi atap jurai saha dipunjangkepi kaliyan sekawan menara alit ingkang dipunsebat minaret saha menara inggil kanthi dhuwur 65 mèter. Nanging wontenipun gerbang ingkang ambanipun 3 mèter sadèrèngipun mlebet wonten ing yasan utama masjid dados titik ingkang ugi wigatos ingkang dados daya tarik masjid ingkang gadhah aji keistimewaan piyambak.
Gerbang masjid kanthiawerna emas ingkang nyolok kanthi seratan kaligrafi kalih kalimah syahadat ingkang dipundamel saking bahan ‘’glass reinforced’’ (GRC) ing sak nginggiling watu granit asli saking Brazil katingal ngebaki pérangan ngajeng yasan masjid. Bingke warna pethak katingal langkung nambah éndah gerbang kanthi warna emas wau.
Enem saka kanggé nyangga lampu taman katingal ngiasi dalan mlebet tumuju dhateng gerbang, kados badhé nyambut kanthi remen rawuhipun tamu- tamu Allah. Sedaya jubin masjid saha témbok masjid dipundamel ngginakaken watu granit ugi, makaten ugi kaliyan saka- saka ing lebet masjid. Saka- saka mesjidipun ugi dipunhias mawi ornament arsitèktur khas Islam.
Boten kados yasan ing padatanipun, pérangan témbok masjid boten dipunjangkepi kaliyan cendhela ingkang ketutup kaliyan kaca. Cendhela- cendhela ageng ingkang wonten ing masjid kasebat dipunjoraken kemawon kebukak kanggé damel aliran angin lancar mlebet saha medal saking masjid. Cendhela wonten ing masjid kasebat naming dipuntrails kemawon mawi trails wesi dipuntambah kaliyan elemen-elemen sanèsipun ingkang nambah kaendahaning masjid ingkang dipundamel saking kuningan kanthi pola arsitèktur Islam ugi.
Ing sak njawining masjid ugi katingal asri amargi dipuntanduri 10 wit kurma ing palataranipun masjid celak kaliyan margi. Ing ngajeng masjid ugi dipunyasa kalih blumbang kanthi toya mancur ing sisih tengen saha kering masjid pérangan ngajeng ingkang ugi damel masjid katingal langkung ѐndah.

## Cathetan suku
Masjid Agung Nurul Islam

thumb|Masjid Agung Nurul Islam Sawahlunto

**Masjid Agung Nurul Islam** utawi ingkang misuwur kanthi nama ‘’’Masjid Agung Sawahlunto’’’ inggih punika kalebet salah satunggaling masjid ingkang sampun sepuh ing Indonésia ingkang dumunung wonten ing Kalurahan Kubang, Sirakuak Utara, Kacamatan Lembah Segar kutha Sawahlunto, Sumatra Kulon. Papanipupun masjid agung Sawahlunto punika celak kaliyan Museum Kereta Api Sawahlunto ingkang tebihipun 150 mèter saking papan dumunungipun masjid wau.
Masjid Agung Nurul Islam Sawahlunto punika dipunyasa nalika jaman penjajahan Walanda ingkang sajatosipun kala rumiyin inggih yasan pusat pembangkit listrik tenaga uwab (PLTU). Wangunan punika dipunyasa ing taun 1894 lan ngalami éwah –éwahan fungsinipun dados masjid ing taun 1952. Déné crobong beluk yasan punika ingkan salajengipun dados menara masjid kanthi tambahan kubah ingkang dhuwuripun 10 mèter.
Wangunan ingkang wigati saking masjid punika inggih gafhah ukuran 60 x 60 mèter saha gadhah satunggal kubah ingkang ageng ingkang madeg wonten ing tengah lan dipunkiteri déning sekawan kubah sanèsipun ingkang gadhah ukuran langkung alit. Wonten ing ngandhap yasan masjid wonten banker, bolongan kanggé papan nylametaken dhiri ingkang naté dipun-ginakaken kanggé papan ngrakit senjata, granat tangan, saha mortar.
Kajawi punika, masjid agung nurul Islam Sawahlunto kejawi gadhah pigunan kanggé papan sarana ngibadah kanggé umat Islam, masjid kanthi tingkat kalih punika ugi dipun-ginakaken kanggé sarana pendhidhikan agama damel masarakat ing sakiteripun.

## Sajarah 
Pangrembakaning infrastruktur ing kitha Sawahlunto punika dipunjalari kanthi wontenipun papan tambang batu bara ingkang ngrembaka sanget ing pungkasaning aabad kaping 19. Awit saking punika, kanggé nggerakaken kathah mesin listrik ingkang wonten, pamaréntah Hindia-Walanda yasa Pusat Pembangkit Listrik Bertenaga Uap (PLTU) kanthi migunakakne aliran toya saking Batang Lunto ing Kubang Sirakuak nalika taun 1894. Nanging, amargi ningali debit toya kali ing pinggiring PLTU kasebat ingkang sansaya kirang, mila pamaréntah Hindia-Walanda lajeng yasa PLTU kanthi gantosipun wonten ing Salak, Talawi nalika taun 1924 kanthi migunakaken aliran toya saking Batang Ombilin.
Wangunan PLTU wonten ing Kubang Sirakuak ingkang sampun boten kanggé malih punika sampun naté dipun-ginakaken kanggé papan perlindhungan saha kanggé ngrakit sanjata déning para pejuang kamardikan ing Sawahlunto nalika repolusi Indonésia saderengipun dados masjid wiwit taun 1952, déné cerobong beluk kanthi dhuwur 75 mèter punika dipundadosaken menara masjid.

## Cathetan suku
Atol Bikini

thumb|Atol Bikini, salah satunggaling situs warisan UNESCO

**Bikini Atoll** inggih punika sawijining papan ingkang dumunung ing wewengkon Mikronesia ingkang minangka péranganing KapuloanMarshall ingkang dumunung ing Samudera Pasifik. Dumunung ing sisih lèr Khatulistiwa papan punika ugi minangka papan uji coba nuklir wiwit Perang Dunia 2 dumugi wulan Dhésèmber 1945.

Papan punika dipuntampi minangka Situs Warisan Donya UNESCO nalika taun 2010.

## Sajarah Bikini Atoll 
Nalika taun 1600 KapuloanMarshall kapanggih déning Spanyol lajeng déning Jerman, dipunmanfaataken kanggé mrodhuksi Minyak Kopra saking Buah Klapa.

Nalika perang donya 2 Bikini Atol naté dipunkuwasani Jepang ngantos dumugi Amérika Sarékat nyerang KapuloanMarshall, kalebet daerah Bikini Atoll, paprangan kadadosan ing KapuloanMarshall lan Amérika Sarékat saged ngasoraken Jepang, bala - bala Jepang saged dipuntangkep kalebet ingkang sami ngumpet ing bolongan ingkang dipundamel piyambak.

## Cathetan suku
Chittagong

**Chittagong** (Basa Chittagong, , *Chôţţogram*) iku sawijining kutha ing nagara Bangladesh ing pinggiré Kali Karnaphuli. Chittagong iku kutha gedhé dhéwé nomer loro ing Bangladesh lan sawijining kutha ing donya sing paling rikat patuwuhané.

## Gambar-gambar

File:Chittagong Medical College and Hospital (5).jpg|Chittagong Medical College entrance
File:DC Hill.jpg|Sawangan saka wukir DC, Chittagong
File:Jafrabad Chittagong shipbreaking (8).JPG|Jafrabad shipbreaking yard, Chittagong
File:Potenga, Chittagong (1).jpg|Pasisir Potenga, Chittagong
File:Biplobi Uddyan 004.JPG|Biplob Udyan, Chittagong
File:Court building ctg (10).JPG|Court Building of Chittagong
File:Andar Killa Mosque, Chittagong 001.JPG|Masjid Andar Killa, Chittagong
File:Bostami Turtle.jpg|Bostami Turtle, Shrine of Bayazid Bostami, Chittagong
File:War cemetary6.jpg|War cemetery, Chittagong
File:Foy's Lake (28).JPG|Foy's Lake, Chittagong
File:Cheragi Pahar Circle chittagong (7).JPG|Cheragi Pahar Circle, Chittagong

## Réferènsi
## Pranala njaba 
*Official Web Portal of Chittagong District 
*Hotels and Restaurants in Chittagong City 
*Tourist Sites around Chittagong City 
*Chittagong Hill Districts 
*All Chittagong Hotels Review, Rates and Pictures
Smack Down

**SmackDown** ya iku acara ulah raga gulat ingkan disiarké ing tivi ing nagari Amérikah Sarékat. Acara iku kagungané World Wrestling Entertaintmet nalika sadurungé asmané World Wrestling Federation. SmackDown iku kaping pisan didamel nalika taun 1999, nalika kapisan tayang, asmané WWF: SmackDown Friday Night. Para kawula gulat uga tanding ing sajejegé ring kaya ta ulah raga Tinju, nanging iki uga gulat gaya bébas.
Sèri ingkang sami karo SmackDown ya iku RAW, Wrestle Mania, Summer Slam, Survivor, lan taksih kathah malih. Kabèh iku ing ngisor gènderane World Wrestling Entertaintment, asma gantine World Wrestling Federation.

## Gulat WWE 
## Cathetan suku 
## Pranala njaba 
*
*
*
*
*
*
Masjid Jamik Sumenep

thumb|Masjid Jami’ Sumenep

**Masjid Jamik Sumenep** utawi ingkang ugi dipunsebat ‘’’Masjid Jamik Panembahan Somala’’’ inggih punika kalebet salah satunggaling yasan ingkang kalebet ing 10 masjid ingkang paling sepuh saha gadhah arsitèktur ingkang khas ing nusantara punika. Masjid Jamik Sumenep ing wekdal sapunika sampun dados salah satunggaling landmark ing Pulo Madura. Masjid Jamik punika dipunyasa nalika pamarentahanipun Panembahan Somala, Panguwaosipun Negeri Sumenep kaping XXXI, ingkang dipunyasa sasampunipun rampung dipunyasa kompleks Kraton Sumenek kanthi arsitek ingkang sami inggih punika ‘’Lauw Piango’’.

## Sujarahipun 
Miturut cathetan sujarah Sumenep, Masjid Jamik Sumenep dipunwiwiti dipunyasa ing taun 1779 M ngantos rampung ing taun 1787 M. Masjid punika kalebet salah satunggaling yasan pendhukung Kraton, inggih punika minagka papan sarana ngibadah kanggé kulawarga kraton saha masarakatipun. Masjid Jamik Panembahan Somala punika inggih masjid ingkang nomer kalih dipunyasa déning kulawarga kraton, wondene sadèrèngipun kompleks masjid mapan wonten ing pérangan wingking kraton ingkang misuwur ugi kanthi nama ‘’Masjid Laju’’ ingkang dipunyasa déning Kanjeng R. Tumenggung Ario Anggadipada, panguaosipun Sumenep kaping XXI.

## Arsitekturipun 
Arsitektur yasan masjid Jamik Sumenep punika sapérangan ageng kénging pangaribawa saking kabudayan Tiongkok, Éropah, Jawa, saha Madura. Arsitektur kanthi tiitkan punika katingal salah satunggalipun saking lawang gerbang mlebet masjid kanthi corak arsitèktur kabudayan Tiongkok. Lajeng yasan utama masjid saking sedayanipun kénging pangaribawa saking budaya Jawa kanggé atapipun, lan budaya Madura kanggé wernanipun lawang utama saha cendhela masjid. Déné interior masjid ngarah kénging pangaribawa kabudayan Tiongkok ing pérangan mihrabipun.
Masjid punika inggih dipunjangkepi kaliyan wontenipun minaret ingkang desain arsitekturipun kénging pangaribawa saking kabudayan Portugis. Minaretipun gadhah dhuwur 50 mèter ingkang mapan wonten ing sisih kulon masjid, ingkang dipunyasa nalika jumeneng nata Kanjeng Pangeran Aria Pratingkusuma. Ing sisih tengen saha kering pager utama ugi wonten yasan awujud dome utawi kubah.
Déné ing pérangan palataran masjid wonten wit sawo utawi dipunsebat wit Sabu ing basa Madura saha wit tanjung. Kekalih wit kasebat minangka rerenggan ingkang wigati ing palataran masjid amargi gadhah filosofi kados makaten:
* Sabu inggih saking tembung ‘’sa’’ saha ‘’bu’’ ingkang ‘’sa’’ ateges salat saha ‘’bu’’ ateges ‘’ja’ bu-ambu’’
* Tanjung kapérang saking tembung ‘’ta’’ saha ‘’jung’’, ingkang tegesipun ‘’ta’’ inggih punika ‘’tandha’’ saha ‘’jung’’ ateges ‘’ ajhunjhung’’
* saha masjid ateges punjering kagiyatan kanggé nyiaraken agami Allah.

## Cathetan suku
Pulo Macquarie

thumb|Pulo Macquarie, salah satunggaling situs warisan donya UNESCO

**Pulo Macquarie** inggih punika salah sawijining pulo ingkang dumunung ing Samodra Selatan, sakitar sadengah perjalanan saking Australia tumuju ing Antartika. Pulo punika dipunkelola déning Praja Tasmania, Australia.

## Sajarah 
Pulo Macquarie kanthi boten sengaja kapanggih déning Frederick Hasselborough nalika 1810 nalika piyambakipun saweg pados lahan perburuan anjing laut. Piyambakipun lajeng ngeklaim pulo punika kagunganipun [Britania Raya lan mlebetaken ing salebeting laladan jajan New South Wales. Pulo punika dipunsukani nama sabibaripun Lachlan Macquarie, gubernur kolonial ingkang dipunanggep minangka sang panemu bawana Australia. Saking paréntah Alexander I saking Ruslan, Fabian Gottlieb von Bellingshausen njajahi pulopunika nalika 28 November 1820 lan ngrantam peta Pulo Macquarie ingkang kapisanan. Ing mrika piyambakipun nuker "rum]" lan tetedhan kanthi manéka jinis kéwan asli saking papan punika.

Nalika taun 1890, New South Wales ngalihaken kakuwasanipun Pulo Macquarie dhumateng Tasmania ingkang lajeng nyéwakaken dhumateng Joseph Hatch nalika taun 1902 - 1920. Nalika ing taun 1911 - 1915, sawijining pangkalan lan stasiun meteorologi saged nindakaken operasi ing papan punika saperlu kapentingan Ekspedisi Antartik Australasia. Pulo punika lajeng dipuntetepaken minangka suaka margasatwa nalika 1933. Nalika ing 26 Dhésèmber 1947, kakuwasaan pulo punika pindhah malih dhumateng Australia minangka péranganing pérangan administrasi Teritori Antartik Australia. Markas Ekspedisi Riset Antartik Nasional Australia (ANARE) dipundhirikaken ing pulo punika nalika tanggal 25 Mèi 1948.

Pulau Macquarie — sapunika kalebet ing salebeting wewengkon Praja Tasmania — dipuntetepaken minangka cagar alam nalika taun 1978 lan nalika taun 1997 minangka Situs Warisan Donya UNESCO.

Nalika 23 Dhésèmber 2004, lindhu kanthi kekiyatan 8,1 (skala Richter) kadadosan ing pulo punika, nanging boten ngantos wonten karisakan ageng. Téyori bilih bebeya mau minangka awal saking lindhu Samodra Hindia 2004 dipuntentang déning sapérangan ageng nimpuna seismologi.

## Géografi 
Koordinat Pulo Macquarie inggih punika 54°37' LS 158°51' BT, nedahaken titik paling kidul Persemakmuran Australia.

Wewengkon pulo punika jembaripun 128&nbsp;km² kanthi dawa 34&nbsp;km lan amba 5&nbsp;km.

## Dhémografi 
Ingkang dados penghuni wonten ing pulo punika namung anggota-anggota ANARE kanthi cacah 20 - 40 tiyang ingkang dumunung ing sawijning pangkalan tetep salama satunggal taun wutuh.

## Fauna 
Fauna wonten ing Pulo Macquarie antawisipun inggih punika anjing laut, pinguin lan kelinci. Pulo punika dipunnyatakaken bébas saking kucing feral nalika taun 2002.

## Cathetan suku
Persepolis

''''* (Pèrsi Lama  *Pārsa* , **Takht-e Jamshid**  utawi *Chehel Minar* ) inggih punika sawijining kutha krajan kuna saking Kamaharajan Pèrsi, dumunung 70&nbsp;km timur laut Shiraz, Iran. Wonten ing basa Pèrsi kuna, kutha punika dipunsebut **Parsa**, ingkang ateges "Kutha Bangsa Pèrsi". Persepolis inggih punika pertalan saking basa Yunani saking nama kutha punika: Πέρσης πόλις (*Persēs polis*: "Kota Pèrsi"). Wonten ing basa Pèrsi, papan punika misuwur minangka *Takht-e Jamshid* (Tahta Jamshid) lan Parseh. Sisa paling wiwitan Persepolis asalipun antawis taun 515 SM.

Nalika taun 1979 UNESCO ndeklarasikaken kutha Persepolis minangka Situs Warisan Donya.

## Pambangunan 
thumb|left|Lokasi Persepolis
Bukti arkéologi nedahaken bilih reruntuhan Persepolis ingkang paling awal asalipun antawis taun 515 SM.
André Godard, sawijining arkeolog Perancis nalika awal 1930-an nedahaken bilih Cyrus Agung milih lokasi Persepolis, nanging Darius Agunglah ingkang yasa teras pelataran lan kompleks yasan istananipun.

Darius maréntahaken pambangunan Balai Apadana lan Balai Konsul (Tripylon utawi Balai Tiga Gerbang), ingkang dados yasan Perbendaharaan Kemaharajaan, sarta sapérangan yasan ing saklilingipun. Pambangunan punika saged dipunpungkasi nalika masa pamaréntahan putranipun, Raja Xerxes Agung. Pambangunan ingkang langkung wonten ing yasan lan teras terus dipunlajengaken dumugi masa keruntuhan Kamaharajan Akhemeniyah.

## Panalitén Arkéologi 
Odorico da Pordenone mampir ing Persepolis antawis taun 1320 wonten ing perjalanipun ing China. Nalika 1474, Giosafat Barbaro ngunjungi reruntuhan Persepolis lan kanthi keliru ngira bilih punika minangka reruntuhan kutha Yahudi. Antonio de Gouveia saking Portugal nyerat babagn prasasti cuneiform nalika kunjunganipun taun 1602. Lapuran kapasananipun babagan Pèrsi, *Jornada'', dipunterbitaken nalika 1606.

Penggalian ilmiah kapisanan ing Persepolis dipuntindakaken déning Ernst Herzfeld lan Erich F Schmidt makili Oriental Institute lan Universitas Chicago. Penggalian arkéologi dipuntindakaken dangunipun 8 mangsa, diounwiwiti taun 1930 lan nyakup situs-situs ing sakitaripun.

Wiwit taun 1946, dokumén asli, cathetan, photo, sarta tembikar saking penggalian Persepolis déning Herzfeld, nalika 1923, 1928, lan antawis 1931 lan 1934 dipunsimpen ing Freer Gallery of Art, Institusi Smithsonian, ing Washington, DC.

Herzfeld pitados bilih pambangunan Persepolis gadhah ancas saperlu nyipatakaken "atmosfer" lan citra keagungan, minangka simbol kejayaan kemaharajaan Pèrsi, sarta minangka papan ngadani upacara lan karaméan mligi, utamanipun “Nowruz”. Minangka alesan historis, Persepolis dipunyasa ing tanah air dinasti Akhaemenid, éwadéné nalika punika boten dumunung pas wonten ing tengah jantung kemaharajaan.

Persépolis, Irán, 2016-09-24, DD 08.jpg
Persépolis, Irán, 2016-09-24, DD 20.jpg
Persépolis, Irán, 2016-09-24, DD 25.jpg
Persépolis, Irán, 2016-09-24, DD 54.jpg
Persépolis, Irán, 2016-09-24, DD 77.jpg

## Cathetan suku
Hinata Hyuuga

thumb|Hinata.jpg

**Hinata Hyuuga** inggih punika tokoh fiksi saking anime lan manga ingkang irah-irahanipun Naruto anggitanipun Masashi Kisimoto. Hinata inggih punika salah satunggaling keturunan saking klan Hyuga. Piyambakipun gadah satunggal rayi ingkang nama Hanabi Hyuuga, lan bapak ingkang nama Hiashi Hyuuga. Sêdhérék sepupunipun ingkang nama **Neji Hyuuga**. Hyuuga Neji sampun naté nglawan piyambakipun nalika ujian Chunnin kawontênan.

Hinata gadhah status *souke* wonten ing klan Hyuuga. Piyambakipun inggih punika salah satunggaling tiyang èstri ingkang taksih minangka katurunan ningrat ingkang gadhah kawibawan.

Hinata inggih punika tiyang èstri ingkang asring pitados dhumateng kasaenan manah sadaya ingkang gesang, mliginipun manungsa. Hinata ugi malah paring piwales dhateng kadurjanan lan kekejaman tiyang punika kanthi paring pangucap lan suraos pangapunten. Wonten misi, piyambakipun inggih punika anggota ingkang paling isinan saha lemah lembut. Ciri khas Hinata sasanesipun netra, pasuryan, pawakan, kasagedan, penggalih, kapribaden ingkang lemah lembut inggih punika sipat alaminipun ingkang isinan. Sasanesipun katahanan fisikipun ingkang lemah, sipatipun ingkang langkung gampil pitados lan raos weweh dhumaten sintena kemawon satemah ndamel piyambakipun gampil dipunserang lan kasarasanipun ingkang rapuh sanget, piyambakipun inggih minangka *kunoichi* kanthi bakat alam lan kasagedan nomer satunggal ing donyaning ninja. Hinata inggih kasebat minangka harmoni ingkang sampurna antawisipun kawegiganipun minangka *Yamato Nadeshiko* (kaprigelan masak, njahit, beres-beres, reresik, ngurusi lan ngrawat anggota kulawarga sarta kanca-kancanipun kanthi sampurna). Sebanding kaliyan ayunipun, Hinata minangka satunggaling *kunoichi* ingkang saged nguwasani 7 elemen kanthi saé ing yuswa 11 taun. Piyambakipun gadhah akurasi serangan kanthi persentase akuratipun 100%, kawegigan punika satingkat kaliyan Kabuto Yakushi lan Haku ugi Shizune.

## Cathetan suku
Kiba Inuzuka

thumb|Kiba

**Kiba Inuzuka** (犬塚キバ *Inusuka Kiba*) inggih punika salah satunggaling karakter wonten ing cariyos fiksi lan manga Naruto.

*Inuzuka* sagêd dipuntegesi minangka "klan/perkumpulan anjing" ingkang dipunanggé minangka salah satunggaling nama klan ingkang cekap kiyat ing jaman Edo. Titiyang punika dipunkenal minangka "pejuang anjing" lan nyembah maring "Inu" utawi asu wonten lambang zodiak. "inuzuka" inggih satunggaling nama wonten ing cariyos *Hakkenden*, novèl seekor samurai anjing. "Kiba" tegesipun  "taring". Nanging, wonten Facebook boten ngidini nama punika kanggé nyebat nama profil.

## Serial Naruto 
### Ujian Chuunin 
Kiba katon pisanan punika nalikanipun ujian dipunwiwiti. Piyambakipun satunggal tim kaliyan Hinata, Shino lan Kurenai. Kiba ingkang gadhah karakteristik sami kaliyan Naruto (berisik lan hiperaktif) rumaos kasaing kaliyan Naruto(ingkang dipunremeni kaliyan Hinata) lan Shino(ingkang akrab sanget kaliyan Hinata). Nalika babak kapindho dipunwiwiti, Kiba adep-adepan kaliyan Naruto. Piyambakipun rumaos begja amargi lawanipun "namung" Naruto piyambak. Naruto lajeng ngedalaken *Kagebunshin* lan ngagetaken sadaya tiyang amargi rumiyin piyambakipun "namung" Naruto ingkang sami dipunremehaken kemawon. Nalikanipun ngedalaken jurus perubah, lan dados ganas. Pertarungan titiyang puniks imbang, ngantos kanthi sengaja Naruto ngentuti Kiba satemah indra kanggé ngambu punika  ingkang saderengipun tajem ngantos dados lengah. Naruto lajeng ngedalaken jurus *Uzumaki Naruto Rendan* supados menang saking Kiba. Kiba lajeng ngakoni bilih Naruto punika minangka ninja ingkang paling kiyat.

## Cathetan suku
Raffaello Sanzio

thumb|250 px|potret Raffaello Sanzio

**Raffaello Sanzio** ( wiyos wonten ing Urbino, Italia, 6 April 1483 - séda wonten ing Roma, Italia, 6 April 1520 kanthi yuswa 37 taun ) punika satunggaling ahli lukis lan arsitèktur *terpelajar* Italia saking kutha Firenze nalika masa *High Renaissance* utawi “Renesans Tinggi” . Raffaello Sanzio ugi kawéntar kanthi nama **Raphael Sanzio**, **Raffaello Santi**, **Raffaello da Urbino**, ugi **Rafael Sanzio da Urbino**. Raffaello Sanzio kondhang awit gaya lukisanipun ingkang asring dipunwastani *inferior* .

Ing antawisipun sadaya lukisan damelan Raffaello Sanzio, ingkang paling kawéntar lan ingkang kathah piyambak dipun-reproduksi tiyang punika *The School of Athens*, satunggaling lukisan témbok ing Vatikan ingkang dipundamel nalika taun 1509. Lukisan punika gambaran babagan donyaning filsafat nalika masa emasipun Yunani. Wonten ing lukisan punika kagambaraken filsuf-filsuf ingkang nembé *bertukar pikiran*, merenung, lan nglampahi pacelathon kaliyan murid-muridipun. Plato lan Aristoteles dipungambaraken wonten ing tengahing keramenan katingal nembé sami ngendikan .

## Réferènsi
Masjid Agung Syuhada Pelaihari

thumb|Masjid Agung Syuhada Pelaihari

**Masjid Agung Syuhada Pelaihar** inggih punika salah satunggaling masjid paling ageng saha paling sepuh ingkang madeg ing Kabupatèn Tanah Laut, Kalimantan Selatan, Indonésia saha dados karemenanipun masarakat Pelaihari.

## Sujarahipun 
Ing wekdal rumiyin, ing kampong Pelaihari, sampun madeg satunggaling papan ngibadah ingkang boten dipunmangertosi kapan yasan punika sepisanan dipunyasa. Wangunan punika mapan wonten ing pinggiring dano ingkang mapan wonten ing Jalan Pusaka Pelaihari. Wangunan punika dipunyasa kanthi kontruksi kayu ulin, papan, saha kanthi atap sirap kanthi ukuran 7 x 7 mèter. Papan kanggé ngibadah punika ingkang asring dipunsebat masjid ingkang ugi dados papan kempalipun para pejuang kamardikan Indonésia, kanggé papan ngibadah saha ngatur strategi perjuangan.
Pamarentah Walanda boten naté curiga bilih ing salebeting yasan punika wonten sakempalan rakyat Pelaihari ingkang nembé ngatur siyasat perang nglawan Walanda. Ngantos perang kaping kathah yasan masjid punika boten naté kebikak kedhokipun kanggé papan ngatur serangan dhateng bètèng Walanda.
Sasampunipun jaman kamardikan, peran masjid ngalami éwah-éwahan inggih kanggé papan sarana ngibadah jamaahipun. Jamaah MAsjid Agung Syuhada ingkang tambah terus langkung kathah dadosaken masjid punika dipundandosi dipundamel langkung ageng.
## Arsitektur 
Arsitektur masjid syuhada Pelaihari punika éndah sanget amargi kathah ukiran khas Kalimantan saha kaligrafi Arab ingkang ngiasi meh sadaya yasan utama masjid. MAsjid Agung Syuhada Pelaihari ingkang dados kebangganipun masarakat Tanah Laut punika mapan ing Jalan Taqwa.
Saking arsitèktur bangunanipun Masjid Agung Syuhada punika kénging pangaribawa saking gaya arsitèktur Masjid Agung Demak, mliginipun saking wujud payon (atapipun) ingkang tumpuk 3. Ing masjid punika ugi wonten tigang kubah wonten ing sak nginggiling mihrab, srambi masjid pérangan ngajeng, saha kubah nginggil ing nginggiling atap yasan masjid.
Namanipun Masjid Syuhada Pelaihari punika dipunpendhet saking jaman perjuangan. Nalika periode yasa masjid punika ingkang dipunpandhegani déning H. Abdullah Sani ing taun 2001, masjid punika badhé naté dipundandosi kanthi gaya ingkang modern, nanging boten siyos lajeng panitianipun bubar.
Nanging ing wekdal sapunika MAsjid Agung Syuhada Pelaihari punika teep saged madeg kukuh saha langkung ramé jamaahipun. Ing pérangan ruang induk masjid ngantos plasa masjid kebak jamaah terus punapa malih nalika wonten penagosan.

## Cathetan suku
Masjid At-Taqwa Ketapang

thumb|Masjid Jami At Taqwa Kabupatèn Ketapang

**Masjid Jami At-Taqwa Ketapang** inggih punika salah satunggaling masjid ingkan madeg wonten ing Kabupatèn Ketapang, Kalimantan Barat, Indonésia saha kalebet masjid ingkang paling sepuh ing ketapang. Masjid punika inggih kalebet tilaran sujarah saking Kraton Matan V.
Kala rumiyin, nalika sepisanan dipunyasa, masjid Jami At Taqwa punika madeg wonten ing pinggiring Kali Pawan, ing kampong Kauman. Nanging amargi wontenipun abrasi, lajeng masjid punika dipunpindhah papanipun lan gantos ugi namanipun dados Masjid At Taqwa. Masjid Jami asli ingkang asalipun saking Karajan Matan punika naming kantun satunggal sakanipun kemawon ingkang taksih tetep dipunlestantunaken.

## Sajarah 
Masjid Jami At Taqwa ingkang madeg sapunika inggih masjid At Taqwa ingkang énggal sanès ingkang asli tilaranipun karajan Matan V. Lajeng awit saking pamanggihipun tokoh agama ing tlatah kasebat, inggih punika Haji Muhammad Ali usman, masjid ingkang madeg wonten ing pinggiring kali pawan punika dipunpindhah kejawi saking kénging abrasi saha amargi papan masjid ingkang sampun boten cekap malih kanggé ngewrat jamaah masjid malih ingkang sansaya ngrembaka kathah. MAsjid At Taqwa punika dipundandosi malih wiwit taun 1950 M lan rampung nalikan tanggal 10 November 1952. Dipunginakaken mali MAsjid At Taqwa ingkang énggal punika dipuntandhani kaliyan dipunpasangakan satunggaling jam saking panitia dinten pahlawan ing kabupatèn Ketapang.
Masjid Jami ingkang asli diipunbangun nalika pamarentahanipun Panembahan H. Gusti Muhammad Sabran ingkang maréntah Karajan Matan V ing Mulia Kerta nalika taun 1876 – 1908, leresipun ing tanggal 11 Maret 1876 punjering Karajan Matan ing Tanjung Pura dipunpindhah dhateng Mulia Kerta Ketapang. Lan ing wekdal punika Gusti Muhammad Sabran ndhirikaken Masjid Jami ing pinggiring Kali Pawan.
Masjid Jami punika dipun-ginakaken dados papan kanggé nyiaraken agami Islam saha papan kanggé nindakaken salat ing Kampung Negeri Baru, Mulia Kerta, Tuan-Tuan, Banjar, Sungai Kinjil, Baru, Sukabaru, Mulia Baru, Kantor, Tengah, Sampit, saha Kampung Kaum ingkang sami salat ing masjid punika.
Ing wekdal punika, Masjid At Taqwa punika sampun ngalami rehab total saéngga ornament masjid At Taqwa kala rumiyin sampun boten katingal malih.

## Cathetan suku
Canon

**Canon Inc.** (diwaca *ké-nèn*, IPA:, Basa Jepang: **キヤノン株式会社**), ana ing Tokyo, ya iku perusahaan Jepang kang produké iku mligi gambar lan optik, kaya ta kodhak, mesin fotokopi lan printer komputer.

right|thumb|Kantor Pusat Canon
Perusahaan iki dibangun ing taun 1933 jenengé 精機光学研究所 (*Seiki-kougaku-kenkyuujo* utawa Laboratorium Peralatan Optik Presisi) déning Yoshida Goro lan adik iparé Uchida Saburo lan dibiyayani Takeshi Mitarai, kanca cedhaké Uchida. Tujuwané awal dibanguné iku supaya bisa nganakaké riset ning bab *pengembangan kodhak berkualitas*. Sasi Juni 1934 *Kwanon*, piranti pisanan kang diprodhuksi, dijenengi kaya iku amarga njupuk asmané Dewi welas asih Buda. Ning taun sawisé perusahaan iki ngubah jeneng dadi *Canon* amarga katon luwih *modhèren* tinimbang jeneng sadurungé.

Saingan mligi perusahaan iki iku kaya ta Nikon, Konica Minolta, Leica, Pentax, Olympus, Sony, Epson, Kodak, Hewlett-Packard lan Xerox.

## Pranala njaba 
* Situs resmi
* Situs resmi di Australia
* Canon's Online Camera Museum
* Canon Electronic Business Machines (H.K.) Co., Ltd. 
* Canon and the disruptive shift to digital imaging

## Rujukan
Masjid Raya Imanuddin

thumb|Masjid Raya Imanuddin

**Masjid Raya Imanuddin** utawi ingkang misuwur kanthi sebatan **Masjid Besae** utawi ingkang ugi dipunsebat **Masjid Jami Imanuddin** déning masarakat Tanjung Redeb, Kabupatèn Berau, Kalimantan Timur inggih pnika kalebet salah satunggaling masjid ingkang sampun sepuh umuripun ingkang kirang langkung umuruipun langkung saking 200 taun. Katrangan punika dhedhasar informasi ingkang dipunandharaken déning salah satuggaling ahli waris Sultan Muhammad Khalifatulah Jalaluddin ingkang jumeneng nata ing taun 1921 – 1950 ingkang minangka sultan kaping pungkasan saking Kesultanan Gunung Tabur.
Mturut Putri Nural, masjid Raya Imanuddin punika dipunyasa sesarengan kaliyan dipunbangunipun pura kesultanan nalikan jaman pamaréntahanipun Sultan Aji Pangeran Raja Muda Si Barakat nalika abad kaping 18. Awit saking punika, boten anèh manawi masarakat Kalimantan Timur mliginipun kaum uslim ing Tanjung Redeb langkung misuwur kanthi sebatan Masjid Besar Kesultanan Gunung Tabur.
Minangka karajan Islam ing nusantara, Kesultanan Gunung Tabur ugi boten naté ngicalaken titikanipun minangka karajan Islam. Masjid Raya Imanuddin ingkang mapan wonten ing kompleks kesultanan Gunung Tabur punika inggih minangka wujud nyata saénipun gayutan ing antawisipun agama kaliyan pamarѐntahan, ingkang punika nedahaken bilih boten wonten pamisahan ing antawisipun pulitik saha agami saking papanipun masjid ingkang madeg persisi ing pura kesultanan.

## Sujarahipun 
Masjid Raya Imanuddin punika wiwitan dipunyasa nalika pamarentahanipn Sultan M. Amiruddin ingkang jumeneng nata ing taun 1850 ngantos 1876, saéngga yasan ingkang dipundamel saking kayu ulin punika kinten-kinten sampun madeg wiwit 1.800 taun kepengker. Wontn ing pérangan wingking masjid Jami Imanuddin punika wonten makam-makam Raja-raja Gunung Tabur, inggih punika wonten makam Sultan Amiruddin ingkang jumeneng nata ing taun 1850 – 1876, Sultan Muhammad Hasanuddin ingkang jumeneng nata ing taun 1876 – 1882, Sultan Muhammad Siranuddin ingkang jumneng nata ing taun 1892 – 1921 lajeng wonten ugi makam Sultan Muhammad Siranuddin ingkang jumemeng nata ing taun 1892 – 1952. Awit kawontenanipun makam-makam ing plataran masjid punika, mila kathah warga ingkang sami ziarah ing makam-makam kasebat, saking njawi laladan utawi saking lebet laladan piyambak
Wonten ing salebeting Masjid Jami Imanuddin punika ingkang kesisa namung kantun papan kanggé adan ingkang kapérang dados kalih tingkat, ingkang padatanipun dipun-ginakaken kaping kalih adzanipun nalika badhé salat Jum’at,. Ingkang adan sapisan wonten ing pérangan nginggil lajeng adan kaping kalih nebe adan ing pérangan tingkat ing ngandhap. Lajeng ing pérangan lebet masjid ugi wonten bekas pabukon saha papan imam masjid.

## Cathetan suku
Masjid Katangka

thumb|Masjid Katangka

**Masjid Al-Hilal** utawi ingkang langkung misuwur kanthi sebatan **Masjid Katangka** inggih punika kalabet salah satunggaling masjid ingkang tuwa dhéwé wonten ing provinsi Sulawesi Selatan, Indonésia. Dipunsebat Masjid Katangka amargi masjid punika madeg wonten ing kalurahan Katangka, kacamatan Somba Opu, Kabupatèn Gowa. Kajawi punika, dipunsebat masjid Katangka amargi bahan baku dhasar kanggé damel masjid punika ugi dipunpitados saking wit Katangka.

## Wangunan Wigati 
Masjid Al-Hilal punika inggih ugi minangka salah satunggaling tilaran sujarah pangrembakaning agami Islam ing Sulawesi Selatan, mliginipun ing wewengkon Kesultanan Gowa. Masjid Katangka ingkang umuripun sampun langkung saking sekawan abad punika taksih kukuh madeg ing papanipun. Masjid Al Hilal ingkang mapan ing Jl Syeh Yusuf, Katangka punika tebihipun kiran langkung 10&nbsp;km wonten ing sisih kidul punjering kitha Makassar (Lapangan Karebosi).
Masjid Al Hilal punika ambanipun kirang langkung 174,24 mèter persegi. Nalika ing zamanipun, masjid Al Hilal ingkang minangka masjid tetandha wontenipun wekdal énggal punika kalebet masjid ingkang ageng, mewah, saha dipunanggep wigati amargi konstruksi bangunanipun dipundamel saking batu bata. Ing jaman rumiyin, namung yasan-yasan ingkang wigati ingkang dipunbangung saking batu bata, kados ta pura saha bètèng.
Pigunan ingkang wigati saking masjid punika inggih kanggé papan sarana ngibadah. Ing saben wekdal salat, masjid Katangka punika rame dipunkebaki déning jamaah ingkang badhé salat. Kajawi punika, ing pelataran masjid pérangan wingking ugi wonten makam-makam para pemuka agama saha kerabat ingkang damel masjid. Khusus kagge makam para pandamel masjid dipunparingi atap ing nginggilipun kanthi wujud kubah.

## Arsitekturipun 
Salah satunggaling ciri khas saking masjid Katangka punika inggih saking tembokipun ingkang minangka tandha yasan kina. Tembokipun dipundamel saking batu bata ingkang radi kandel ngantos kandelipun 120 centimeter. Déné arsitkturipun inggih minangka paduan kalih unsur kabudayan kanthi nuansa Jawa saha Cina.
Struktur atapipun masjid kados yasan joglo, ugi gadhah sekawan tiyang penyangga ingkang dipunsebat soko guru, nanging sekawan soko kasebat boten dipundamel saking kayu nanging saking tumpukan watu. Payon pérangan nginggil wujudipun segi tiga piramida anthi bahan saking gendheng. Masjid punika ugi gadhah serambi kados déné masjid ing tanah Jawi.
Pangaribawa kabudayan Cina katingal saking atap mimbar ingkang wujudipun atap kados klentheng. Ing skitering mimbar ugi taksih wonten kramik saking Cina.

## Cathetan suku